
U   I M E   R E P U B L I K E   H R V A T S K E

R J E Š E N J E


Trgovački sud u Osijeku, po sucu mr. sc. Mirjani Baran, u stečajnom predmetu povodom prijedloga Erste & Steiermarkishe d.d. OIB: 23057039320, Rijeka, Jadranski trg 3A, kojega zastupa punomoćnik Zvonimir Buterin, odvjetnik u Odvjetničkom društvu Buterin & Posavec, d.o.o. Zagreb, Draškovićeva 82, za otvaranje stečajnog postupka nad dužnikom SUNČANA STAZA ZAGREB d.o.o. OIB: 45001876099, Zagreb, Jankomir 27, 26. srpnja 2018.,                

r i j e š i o   j e
	
Odbacuje se prijedlog za otvaranje stečajnog postupka nad dužnikom SUNČANA STAZA ZAGREB d.o.o. OIB: 45001876099, Zagreb, Jankomir 27.

Obrazloženje

Erste & Steiermarkishe d.d. OIB: 23057039320, Rijeka, Jadranski trg 3A,  podnijela je  Trgovačkom sudu u Zagrebu prijedlog za otvaranje stečajnog postupka nad dužnikom SUNČANA STAZA ZAGREB d.o.o. OIB: 45001876099, Zagreb, Jankomir 27.  U prijedlogu navodi kako ima tražbinu prema dužniku u iznosu od 92.194.793,53 kn, koja se temelji na izvodu iz poslovnih knjiga podnositelja prijedloga sa stanjem na dan 24. svibnja 2017. te na zadužnicama.  Ističe kako dužnik nije namirio tražbinu i da kod dužnika postoji stečajni razlog jer isti u očevidniku redoslijeda osnova za plaćanje koju vodi Financijska agencija, ima jednu ili više evidentiranih neizvršenih osnova za plaćanje u razdoblju dužen od 60 dana.
Visoki Trgovački suda RH u Zagrebu je rješenjem broj 31-Su-236/18-3 od 9. ožujka 2018. odredio Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu. 

Uvidom u  registar Trgovačkog suda u Zagrebu, sud je utvrdio kako je nad dužnikom rješenjem Trgovačkog suda u Zagrebu,  poslovni broj St-1036/2015. od 7. lipnja 2018. otvoren stečajni postupak nad dužnikom te imenovan stečajni upravitelj, Tomislav Čoga, OIB. 82870226709, Zagreba, Vranovinski ogranak I. broj 2.

Kako je stečajni postupak nad dužnikov već otvoren, to je valjalo prijedlog za ponovnim otvaranjem stečajnog postupka odbaciti kao nedopušten.



Slijedom izloženoga riješeno je kao u izreci.

Osijeku 26. srpnja 2018.


      Zapisničar:	 					       S u d a c
Snježana Andrijanić
 						                 mr. sc. MIRJANA BARAN


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.

